als_Latn dik_Latn sag_Latn
Policia e Vlorës sekuestron 26 kg kanabis. Lënda narkotike u gjet në një automjet i cili drejtohej nga 21 vjeçari Monsiljo Shia.
“Në bazë të informacioneve të marra në rrugë operative se po qarkullonte një automjet i cili dyshohej se po transportonte lëndë narkotike, menjëherë filloi ndjekja e këtij mjeti derisa u bë i mundur bllokimi i tij në aksin rrugor Vlorë – Babicë e Madhe.
Nga kontrolli i ushtruar në automjetin tip Volkswagen Passat, me targë VL 7937 C, shërbimet kanë konstatuar të fshehur në bagazh një sasi me lëndë narkotike, e dyshuar e llojit Cannabis Sattiva, e ndarë nëpër 4 thasë sintetikë të futura nëpër qese të zeza plastike, e cila u sekuestrua në cilësinë e provës materiale”.
Blutë sekuestruan lëndën narkotike, ndërsa bënë dhe arrestimin në flagrancë të të riut për veprën penale “prodhim dhe shitje të lëndëve narkotike”.
als_Latn als_Latn als_Latn als_Latn